ועדת הכלכלה, כנסת 19, פרוטוקול מספר 302, 2014-06-30 14:00

אבישי ברוורמן: שלום לכולם, אני פותח את ישיבת ועדת הכלכלה.

אבישי ברוורמן: על סדר היום צו התקשורת (בזק ושידורים) (פטור מאישור סוג לציד קצה קווי).

אבישי ברוורמן: אנחנו נתקדם קצת היום.

אבישי ברוורמן: לצערי או לשמחתי, שני הדברים גם יחד, ישיבת סיעת מפלגת העבודה.

אבישי ברוורמן: אני אצטרך לגמור פה בעוד חצי שעה, משהו כזה.

אבישי ברוורמן: מי מוביל היום?

אבישי ברוורמן: עו"ד רועי ברית מוביל כהרגלו?

<רועי ברית: כן.

<רועי ברית: אני אתן קצת רקע קצר לצו עצמו לפני שנצלול לתוכו.

<רועי ברית: היום על-פי סעיף 36א לחוק התקשורת קבוע: לא ייבא אדם, לא יחזיק, לא יפיץ, לא ימכור, לא יתחזק ולא יחבר לרשת בזק ציבורית - דהיינו, לרשת תקשורת של חברת תקשורת – הוא לא יעשה את כל זה למטרה מסחרית, ציוד קצה שלא ניתן לגביו אישור סוג שנדרש לפי הוראות חוק זה.

<רועי ברית: היום אישורי סוג ניתנים לאחר שמעבדה חיצונית בודקת את הבקשה להענקת אישור, אישור ראשוני, וצריכים להתקיים לפחות שני תנאים: שציוד הקצה מתאים לרשת הבזק.

<רועי ברית: זאת אומרת, הוא יכול לפעול בצורה תקינה.

<רועי ברית: שנית, שרמת בטיחותו של ציוד הקצה מספיקה כדי למנוע פגיעה או נזק למשתמשים, מי שמטפל בציוד או לרשת הבזק.

<רועי ברית: בהתאם לרגולציה הקיימת אנחנו - משרד התקשורת מבצע כבר הרבה שנים בדיקות של ציוד קצה.

<רועי ברית: אנחנו מדברים על ציוד קצה שהוא קווי, לא ציוד סלולרי, טלפונים וכד'.

<רועי ברית: אנחנו מעניקים את אישורי הסוג ליבואנים, לכל מי שרוצה לסחור בציוד הזה.

<רועי ברית: המטרה של הצו הזה, כחלק מהמדיניות הכללית של הממשלה להסיר חסמי ייבוא, היא לצמצם את החסם הבירוקרטי הזה שקיים בפני היבואנים והסוחרים שהם לא יצטרכו לבוא למשרד כדי לקבל אישור סוג.

אבישי ברוורמן: תודה, הבהרת את דבריך.

אבישי ברוורמן: האם יש הערות כלליות?

אבישי ברוורמן: האם מישהו רוצה לפתוח?

אבישי ברוורמן: מי אדוני?

<מנחם פארי: פארי מנחם מחברת פאריפון.

<מנחם פארי: אני יצרן ציוד קצה.

<מנחם פארי: הוא מדבר רק על יבואנים, יש גם יצרנים.

<מנחם פארי: אישור סוג ניתן גם ליצרנים.

אבישי ברוורמן: היצרן מר פארי מדבר.

אבישי ברוורמן: רועי, אתה שומע?

<מנחם פארי: אני מייצר שלושים שנה ציוד קצה.

<מנחם פארי: אני מקבל רישוי ממשרד התקשורת כמו שהיבואנים מקבלים, זה אותו דבר.

<מנחם פארי: לדעתי, הצעד הזה היה צריך להיעשות לפני עשר שנים.

אבישי ברוורמן: איך אומרים?

אבישי ברוורמן: כמה דברים היו צריכים לעשות פה קודם?

אבישי ברוורמן: מתחילים עכשיו.

אבישי ברוורמן: אתה מברך על זה?

<מנחם פארי: מברך מאוד.

אבישי ברוורמן: נהדר, זה כבר דבר טוב.

<מנחם פארי: לא הייתי שם את כל החברות בחוץ-לארץ, את כל התקנים שנותנים בחוץ-לארץ, באותה רמה.

אבישי ברוורמן: מסכים.

<מנחם פארי: יש חברה אירופאית שנקראת ETSI והיא המובילה בעולם, ויש חברות אחרות - - -

אבישי ברוורמן: הלוא כל דבר זה מי ומי.

אבישי ברוורמן: יש אנשים שאתה יודע שיש להם מוניטין והם רציניים ויש אנשים שיכולים להיות גם במדינות נאורות שאין להם מוניטין, ולכן צריך להבדיל בין יקר וזולל.

<מנחם פארי: אתם גם יכולים להיכנס למהות ולראות שהרמה שלהם היא לא מספיק גבוהה.

אבישי ברוורמן: בדיוק, אתה צודק.

אבישי ברוורמן: תודה רבה.

אבישי ברוורמן: אילן כהן, בבקשה.

<אילן כהן: קודם כל, אני גם כן באתי לברך כי להסיר את החסמים זה דבר נפלא.

<אילן כהן: אני הדירקטור הטכני במעבדה בודקת, איי, טי, אל.

<אילן כהן: בודקים לתקנים בין-לאומיים וישראלים.

<אילן כהן: כשעברתי על הנייר הזה, יש פה כמה בעיות טכניות מהותיות.

<אילן כהן: שפכו פה רשימה של תקנים שאינם תואמים אחד עם השני.

<אילן כהן: טלפון אמריקאי לפי אישור אמריקאי - הוא לא יעבוד פה בארץ.

אבישי ברוורמן: מר כהן, אני מציע כך.

אבישי ברוורמן: ביקשתי רק הערות כלליות.

אבישי ברוורמן: אני רואה שהכוונה, וגם אתה וגם פארי אומרים שאתם מברכים.

אבישי ברוורמן: אלוהים הוא בפרטים והשטן הוא בפרטים.

אבישי ברוורמן: בואו נעבור סעיף סעיף ונראה איפה אנחנו מתקדמים.

אבישי ברוורמן: עו"ד ברית, מקובל עליך?

אבישי ברוורמן: תתחיל להתקדם.

<רועי ברית: בהחלט.

<רועי ברית: "צו התקשורת (בזק ושידורים)(פטור מאישור סוג לציוד קצה קווי), התשע"ד – 2014 בתוקף סמכותי לפי סעיפים 4א(ד3), 53א(א)(4) ו- 59 לחוק התקשורת (בזק ושידורים), התשמ"ב-1982 (להלן – החוק), ובאישור ועדת הכלכלה של הכנסת לפי סעיף 59א לחוק, אני מצווה לאמור:

<מנחם פארי: <סליחה, אפשר להפסיק רגע?

<מנחם פארי: לא רק סחר.

<מנחם פארי: >

אבישי ברוורמן: לא, לא.

אבישי ברוורמן: אדוני, תן לו לקרוא.

אבישי ברוורמן: אחרי שהוא מסיים לקרוא אתן לך זכות דיבור ותגיד מה שאתה רוצה לתקן.

אבישי ברוורמן: אולי רק תרשום.

<רועי ברית: "ציוד קצה" - למעט ציוד קצה רדיו טלפון נייד.

<רועי ברית: " אתה מעוניין שאני אקריא סעיף סעיף?

אבישי ברוורמן: אנחנו הולכים סעיף סעיף.

אבישי ברוורמן: יש הערה של מר פארי, בבקשה מה ההערה?

<מנחם פארי: צריך להוסיף גם ייצור - סחר וייצור.

אבישי ברוורמן: מקובל עליך, מר ברית?

<רועי ברית: אני לא חושב שייצור צריך להיכנס לפה.

<רועי ברית: כל מי שמייצר את הציוד וירצה לסחור בו, כמובן שהצו אם מישהו מייצר את זה ו- - -

אבישי ברוורמן: זאת אומרת, אם הוא מייצר ולא סוחר זה נשאר אצלו בבית.

<רועי ברית: כן, נניח.

אבישי ברוורמן: בסדר.

אבישי ברוורמן: אוקיי, קיבלתי.

אבישי ברוורמן: אם כך, אני מעלה להצבעה.

אבישי ברוורמן: בעד סעיף 1 – פה אחד

אבישי ברוורמן: יש הרבה מאוד שמסכימים איתי.

אבישי ברוורמן: אני מאשר פה אחד, תודה.

אבישי ברוורמן: הלאה - 2.

<לאה ורון: סעיף 1 אושר.

<רועי ברית: "2.

<רועי ברית: פטור מאישור סוג (א) ציוד קצה שמתקיימים לגביו התנאים הבאים אינו טעון אישור סוג: (1) בציוד הקצה מתקיימות הדרישות הטכניות שבתוספת; (2) ציוד הקצה מתאים לרשת הבזק של בעל רישיון כללי; (3) רמת בטיחותו של ציוד הקצה מספיקה כדי למנוע פגיעה או נזק למשתמשים ומטפלים בציוד ולרשת הבזק ועובדיה.

<רועי ברית: (ב) ציוד קצה שמתקיימות לגביו הדרישות בסעיף קטן (א)(1) חזקה כי מתקיימות לגביו הדרישות בסעיף קטן (א)(2) ו-(3) כל עוד לא הורה המנהל אחרת.

<רועי ברית: "

<איתי עצמון: והוראת המנהל היא לגבי ציוד מסוים.

<רועי ברית: <כן.

<רועי ברית: אני רק רוצה להסביר.

<רועי ברית: הסעיף קובע חזקה שהציוד - שאם הוא עומד באחד התקנים שמופיעים בתוספת, חזקה עליו שהציוד תקין והוא בטוח.

<רועי ברית: אפשר להשתמש, אפשר לחבר אותו וכל אחד יכול לסחור ולייבא.

<רועי ברית: >

אבישי ברוורמן: תודה.

אבישי ברוורמן: לגבי ציוד מסוים שיהיה כתוב, אם כך.

<איתי עצמון: אדוני, אני מציע להוסיף בסיפה של סעיף קטן (ב): כל עוד לא הורה המנהל אחרת בהחלטה מנומקת בכתב לגבי אותו ציוד קצה או לגבי ציוד קצה מסוים.

<איתי עצמון: אנחנו נמצא את הנוסח המתאים.

אבישי ברוורמן: מקובל עליך, עו"ד ברית?

<רועי ברית: כן.

אבישי ברוורמן: תודה.

אבישי ברוורמן: הערה - מי גברתי?

<איילת כהן מעגן: איילת מבזק.

<איילת כהן מעגן: רק להבהיר שמתקיימים לגביו כל התנאים, רועי.

אבישי ברוורמן: לא תנאים אלא כל התנאים?

אבישי ברוורמן: מקובל עליך?

אבישי ברוורמן: מקובל.

<רועי ברית: זו הכוונה.

אבישי ברוורמן: זאת הכוונה.

<איתי עצמון: כל הדרישות.

אבישי ברוורמן: בסדר.

אבישי ברוורמן: אם כך, אני מעלה את זה להצבעה.

אבישי ברוורמן: מי אישר?

אבישי ברוורמן: בעד סעיף 2 – פה אחד

אבישי ברוורמן: אנחנו מאשרים את זה פה אחד.

<רועי ברית: "סעיף 3 דרישת מידע - לשם בחינה אם בציוד קצה אכן מתקיימות הדרישות בסעיף קטן (א)(1), רשאי המנהל, או מי שהוא הסמיכו לכך, לדרוש מעוסק בסחר בציוד קצה הפטור מאישור סוג כאמור בסעיף 2(א), או מי שפועל מטעמו, כל ידיעה או מסמך אשר עשוי להעיד על עמידתו של ציוד הקצה בדרישות כאמור, במועד, במתכונת ובאופן שיורה עליהם.

<רועי ברית: " הסעיף הזה קובע סמכות לדרוש מידע למנהל.

<רועי ברית: זאת אומרת, לאותו גורם באגף הנדסה שאחראי על התחום, הוא הגורם המאסדר.

<רועי ברית: יש לו סמכות לדרוש מידע וזה מבהיר שגם מי שהוא מטעמו יוכל לדרוש.

אבישי ברוורמן: ברור.

אבישי ברוורמן: עו"ד עצמון.

<איתי עצמון: והסמכות הזו באה בנוסף לסמכויות מפקחי משרד התקשורת לדרוש כל ידיעה או מסמך כפי שהיום קובע החוק בסעיף 37יב.

<רועי ברית: בהחלט.

אבישי ברוורמן: מקובל?

<רועי ברית: מקובל.

אבישי ברוורמן: מקובל, תודה.

אבישי ברוורמן: בעד סעיף 3 – פה אחד

אבישי ברוורמן: אם כך, אני מאשר.

אבישי ברוורמן: לסעיף הבא - 4.

<רועי ברית: אני רק רוצה להוסיף שנפלה איזה טעות קלה בדברי ההסבר.

<רועי ברית: שם כתוב שהסמכות של מפקחים היא לאו דווקא חלה במקרה הזה.

<רועי ברית: אנחנו חושבים שהיא כן חלה.

אבישי ברוורמן: היא כן חלה.

אבישי ברוורמן: אז תתקן את זה בדברי ההסבר.

<איתי עצמון: לא מתקנים בדברי הסבר, הוא מבהיר לוועדה.

אבישי ברוורמן: הוא מבהיר לוועדה, מקובל.

אבישי ברוורמן: אני מודה לך.

<רועי ברית: זה בנוסף, זה לא - - -

אבישי ברוורמן: סמכויות המנהל - 4.

<רועי ברית: "(א) המנהל רשאי להורות על הפסקה זמנית של הסחר בציוד קצה מסוג מסוים, ורשאי הוא לקבוע תנאים מסוימים להמשך הסחר (בסעיף זה - הפסקה זמנית), אם היה לו יסוד סביר להניח כי בציוד האמור לא מתקיימים התנאים כאמור בסעיף 2(א); ואולם, אם לאחר ביצוע בדיקות מטעמו, מצא המנהל כי בציוד הקצה האמור מתקיימים התנאים האמורים, יודיע על ביטול ההפסקה הזמנית; המנהל יודיע על החלטתו הסופית לעניין המשך הסחר בציוד קצה כאמור בתוך 60 ימים מיום הוראתו על ההפסקה הזמנית.

<רועי ברית: (ב) מצא המנהל כי בציוד קצה מסוים לא מתקיימים התנאים בסעיף 2(א)(2)ו-(3), רשאי הוא להורות למי שעוסק בסחר בציוד קצה כאמור לפרסם, באופן שיורה עליו, אזהרה לציבור מפני השימוש בציוד קצה מסוג מסוים.

<רועי ברית: "

<לאה ורון: מה זה ציוד הקצה הזה?

<רועי ברית: הכוונה פה לכל ציוד, כל מה שמתחבר לרשת תקשורת של מפעיל תקשורת שקיבל רישיון.

<רועי ברית: יש לנו דוגמאות אם אתם מסתכלים בדברי ההסבר לתוספת לצו.

אבישי ברוורמן: אז בבקשה תן לנו דוגמאות.

אבישי ברוורמן: בפרוטוקול ירשמו למה אתה מתכוון כשאומרים ציוד קצה.

<לאה ורון: כשקוראים את התוספת זה עוד יותר קשה להבין מהו אותו ציוד קצה: "ציוד קצה ספרתי בטכנולוגיית DOCSIS הפועל לפי תקן: Cablel - - -"

אבישי ברוורמן: איך קוראים למכשיר הזה שתמיד השתמשתי בו?

אבישי ברוורמן: מרבב.

אבישי ברוורמן: עד שבאתי לוועדה לא ידעתי שיש מרבבים.

<רועי ברית: לאה, בדברי ההסבר לתוספת לצו כתוב שזה מכשירי טלפון סטנדרטיים, מכשירי פקסימיליה, מודם וכדו', ציוד קצה אנלוגי, ממירים וכד'.

אבישי ברוורמן: זה בלשון הישנה שמר פארי ואני הבנו.

אבישי ברוורמן: מר פארי מסביר.

<מנחם פארי: קצה - הכוונה היא שזה בקצה החוט שנמצא בבית שלך, במשרד שלך או במפעל שלך.

<מנחם פארי: זה הקצה.

אבישי ברוורמן: זה הפקס, זה המודם, פלאפון.

<לאה ורון: לא פלאפון.

אבישי ברוורמן: אבל אם אין חוט?

אבישי ברוורמן: הקינדל שקניתי לפני שבוע זה כבר לא.

<רועי ברית: לא, לא.

<רועי ברית: לא מחשוב, רק ציוד תקשורת.

<איתי עצמון: אדוני, יש לי מספר הערות לסעיף 4 המוצע.

<איתי עצמון: ההערה הראשונה - האם מדובר על הוראות פרטניות או על הוראות כלליות לעניין הפסקה זמנית של סחר בציוד קצה?

<איתי עצמון: מכיוון שככל מדובר בהוראה כללית שחלה על כל מי שסוחר בציוד קצה, אני חושב שהוראה כזו צריכה להתפרסם.

<רועי ברית: אין לנו מניעה שזה יתפרסם.

<רועי ברית: ההוראה יכולה להיות כללית אם יש הרבה גורמים שסוחרים בציוד מסוים, אם יש גורם מסוים אחד שסוחר בציוד - - -

אבישי ברוורמן: אז מה התיקון שאתה מציע?

<איתי עצמון: הוראה - כלומר הוראה שהיא אינה הוראה פרטנית תפורסם באתר המשרד, אני חושב.

אבישי ברוורמן: מקובל, מר ברית?

<רועי ברית: מקובל, בהחלט.

אבישי ברוורמן: מקובל, נרשם.

<איתי עצמון: הערה נוספת - אני חושב שראוי לתת זכות טיעון בטרם מורים על הפסקה זמנית של סחר בציוד קצה, זכות טיעון לגורמים הנוגעים בדבר.

<רועי ברית: אנחנו חושבים שכללי המשפט המינהלי חלים כאן וגם אם זה לא נכתב במפורש, אבל - - -

<איתי עצמון: נכון, אבל בהרבה דברי חקיקה נוהגים לכתוב זאת.

אבישי ברוורמן: זה לא מפריע לו כי זה ממילא כללי - - -

<רועי ברית: לא מתנגד.

אבישי ברוורמן: אני רואה שמר כהן הנהן בראשו אז נוסיף את זה כאן.

<איתי עצמון: שתי הערות אחרונות, אדוני.

<איתי עצמון: כתוב כאן שהמנהל רשאי להורות על הפסקה זמנית אם היה לו יסוד סביר להניח כי בציוד האמור לא מתקיימים התנאים כאמור בסעיף 2(א).

<איתי עצמון: אני חושב שצריך לכתוב: תנאי מהתנאים.

<איתי עצמון: כלומר, גם אם לא מתקיים אחד מן התנאים - זו הכוונה.

<רועי ברית: אתה צודק.

אבישי ברוורמן: יפה, מקובל.

אבישי ברוורמן: מקובל.

<רועי ברית: מקובל.

אבישי ברוורמן: אתם מבינים למה אנחנו חוזרים, כי חוקי פרקינסון - כשכותבים 60 אז זה יהיה בדיוק 60.

אבישי ברוורמן: אוקיי, יפה.

אבישי ברוורמן: אם כך, אני מעלה את זה להצבעה.

אבישי ברוורמן: בעד סעיף 4 – פה אחד

אבישי ברוורמן: אני מאשר פה אחד.

אבישי ברוורמן: הלאה – 5 שינוי התוספת.

<רועי ברית: "(א) הוחלף או תוקן אחד מן התקנים, המפרטים הטכניים או ההמלצות המפורטים בתוספת (בסעיף זה - תקן), יהיה התקן החדש או המתוקן מחייב לצד התקן בנוסחו הקודם, זולת אם אין עוד בתקן האמור כדי להבטיח, להנחת דעתו של המנהל, קיום התנאים כמפורט בסעיף 2(א)(2) ו-(3), שאז יחייב התקן החדש או המתוקן בלבד.

<רועי ברית: (ב) שונה תקן כאמור בסעיף קטן (א) יפרסם המנהל ברשומות הודעה על דבר השינוי ועל מועד תחילתו ברשומות ובלבד שמועד תחילתו לא יקדם ליום פרסומו ברשומות.

<רועי ברית: (ג) הוחלף תקן כאמור בסעיף קטן (א) תתוקן התוספת בהקדם האפשרי.

<רועי ברית: "

אבישי ברוורמן: הסבר.

<רועי ברית: כאמור, לצו הזה יש תוספת שבה יש רשימה של תקנים, מפרטים.

<רועי ברית: התקנים האלו – חלקם נקבעו על-ידי ארגוני תקינה בין-לאומיים, חלקם על-ידי גופים שמטעם התעשייה, חלקם הם בגדר המלצות.

<רועי ברית: התקנים הללו מתעדכנים מפעם לפעם, חלקם גם מוחלפים.

<רועי ברית: חזקה לפי הצו הזה שאם הציוד הוא יוצר לפי אחד מהתקנים שמפורטים בתוספת, הוא עומד בתנאים שמופיעים בצו והם נמצאים גם בסעיף 4א בחוק.

<רועי ברית: כאמור זו חזקה שניתן לסתור אותה.

<רועי ברית: כאמור מעת לעת נודע לנו כשמע

<רועי ברית: דכנים תקנים או כשמחליפים אותם, ולכן אנחנו צריכים שתהיה לנו גמישות מסוימת לעדכן את התוספת.

<רועי ברית: אנחנו חושבים שבמקרים שהוא תקן מתעדכן באופן שוטף אנחנו לא צריכים לבוא לוועדה, די בפרסום הודעה ברשומות.

אבישי ברוורמן: מצוין.

אבישי ברוורמן: מר כהן, מר פארי, ואחרי זה עו"ד עצמון.

<אילן כהן: נדרש פה דבר נורא פשוט.

<אילן כהן: בעולם מקובל תקופת מעבר בין תקן שמשתנה לתקן שקדם לו וצריך לציין את זה.

<אילן כהן: המשרד עצמו יכול לקבוע: יש לך שנתיים מעבר.

<אילן כהן: צריך לציין.

<איתי עצמון: כלומר, בעצם אתה שואל מה קורה אם אדם הביא לארץ איזשהו ציוד שעמד בתקן מסוים ולאחר מכן התקן הוחלף.

<אילן כהן: הציוד הזה נשאר תקין.

<איתי עצמון: אבל לכאורה יהיה אסור לסחור בו.

אבישי ברוורמן: תן לנו דוגמה.

<אילן כהן: טלפון עובר גרסאות.

<אילן כהן: חברה מייצרת טלפון ממודל מסוים ואחרי שנתיים היא עוברת למודל אחר.

<אילן כהן: המודל הראשון – כבר הפסיקו להפיץ אותו, אבל הוא יושב בבתים.

<אילן כהן: עם זה אין בעיה.

<אילן כהן: צריך לציין פה: שנתיים, שנה, שלוש, transition, בין התקנים, בין גרסאות תקנים.

<אילן כהן: המשרד יכריז על תקן חדש, משרד התקשורת, ולמעשה ייתן שנתיים תקופה של מעבר עדיין להשתמש בתקן הישן עד שפג התוקף.

<איתי עצמון: אתה מתכוון לקבוע איזושהי תחילה נדחית לתקן החדש.

<אילן כהן: אני לא מכיר את המונחים בעברית האלה, אבל כן.

<עוזי לוי: עוזי לוי, משרד התקשורת.

אבישי ברוורמן: אתה איש מקצוע.

<עוזי לוי: כן.

אבישי ברוורמן: מה התשובה לגבי השאלה של מר כהן?

<עוזי לוי: לדעתי, התקן החדש הוא לא מבטל את התקן הקודם ואפשר להשתמש בתקן הקודם כל הזמן משום שהוא עמד בשלושת הסעיפים הקודמים: הוא לא מזיק, הוא מתאים לרשת התקשורת וכו'.

<עוזי לוי: תקן חדש בדרך כלל מוסיף עוד כל מיני תכונות שזה בסדר, זה טוב, אבל עדיין - - -

אבישי ברוורמן: אבל עדיין אתה אומר שההוא ממשיך.

<עוזי לוי: הרי היצרן לא ייצר לנצח את התקן הישן, הוא ייצר את החדש.

<עוזי לוי: התקן הישן - אם עדיין נותר בשרשרת הוא ימשיך לפעול.

אבישי ברוורמן: מה שאתה אומר שדה-פקטו אין פה בעיה.

אבישי ברוורמן: מה שנשאר ישן - ממילא התקנים האלה אם הם לא השתנו אז הם בסדר.

אבישי ברוורמן: כי בדרך כלל אתה אומר, והשאלה אם זה לתמיד, המכשירים החדשים הם רק משפרים, אבל עדיין הם לא פוסלים את המכשירים הישנים.

<עוזי לוי: של האישור סוג.

אבישי ברוורמן: האם זה בוודאות?

<עוזי לוי: כן.

אבישי ברוורמן: אם זה בוודאות אני לא רואה בעיה.

<אילן כהן: זה לא בוודאות.

אבישי ברוורמן: תן לי דוגמה.

אבישי ברוורמן: תן לי counter example.

אבישי ברוורמן: מר לוי, הוא נותן לך דוגמה שאתה אומר היוצא מהכלל בא להעיד על הכלל.

<אילן כהן: אני רוצה שאנשים הטכניים יקשיבו.

<אילן כהן: אם האימפדנס בתקן החדש משתנה, הוא מייצר תנאים חדשים בשטח שגם חברת בזק מתאימה את עצמה אליהם.

<אילן כהן: אתה צריך להתאים את עצמך לתקן החדש.

<אילן כהן: יכול להיות שיש תקופת מעבר ואתה נותן להם באמצע הזמן להתאים את עצמם, אבל נדרש מבחינה טכנית, וזה מקובל בעולם התקינה שנותנים.

<אילן כהן: למשל, באירופה תקופת המעבר בין תקנים, כל התקנים שבאירופה, זה בין שלוש לחמש שנים פלוס מינוס.

<רועי ברית: אנחנו מבקשים לבדוק את זה.

אבישי ברוורמן: בבקשה.

אבישי ברוורמן: אם כך, אתם תבדקו את הנושא הזה.

<איתי עצמון: אדוני, אני לא כל כך יודע מה משמעות הבדיקה.

<איתי עצמון: אנחנו צריכים לדעת כרגע מה לכתוב בצו.

<איתי עצמון: אתם מבקשים כרגע לא לאשר את הסעיף?

<רועי ברית: כן, את סעיף 5.

אבישי ברוורמן: בסדר גמור.

אבישי ברוורמן: לא מאשרים.

אבישי ברוורמן: מאשרים את כולם בלי סעיף 5 והם יחזרו ובפעם הבאה נאשר - מקובל.

<לאה ורון: לא, לא.

<רועי ברית: מכיוון שיש היום חצי שעה אני לא חושב שגם כך אנחנו נספיק היום.

<לאה ורון: לא.

<לאה ורון: המשמעות של זה היא שהמשרד לא יכול לפרסם את צו התקשורת בזק ושידורים (פטור מאישור סוג לציוד קצה קווי), ותידרש ישיבה נוספת על מנת לאשר.

<רועי ברית: נכון.

<רועי ברית: אני חושב שניאלץ לחזור לוועדה גם כך.

אבישי ברוורמן: במהירות ונעשה את זה קצר.

<לאה ורון: אתם לא יכולים לפתור את זה עכשיו בכמה דקות?

<לאה ורון: שלוש דקות הפסקה.

<רועי ברית: כן, אנחנו ננסה לבדוק את זה.

אבישי ברוורמן: אם אתם יכולים שלוש דקות לשבת ביחד ולהתייעץ במר פארי ובמר כהן ובכל מי שנמצא פה, בעו"ד עצמון, שבו ביחד ותמצאו לי ניסוח.

אבישי ברוורמן: אני מחכה לכם שלוש דקות.

<רועי ברית: האם נוכל בינתיים להמשיך לקרוא את התוספת ובינתיים נעשה בדיקה?

<לאה ורון: בתוספת אפשר לעיין בקריאה דמומה.

<מנחם פארי: יש עוד בעיה שצריך לשבת עליה.

<מנחם פארי: התקן האמריקאי לא תואם את התקן האירופאי בכמה סעיפים.

<מנחם פארי: אם מכלילים אותו באופן כללי הוא לא טוב.

<מנחם פארי: חייבים או למחוק כמה סעיפים או להתאים.

אבישי ברוורמן: שמעת, רועי?

<רועי ברית: אני חושב שזה לא נכון, אבל אני אשמח להתייחסות של גורם המקצוע.

אבישי ברוורמן: שבו ביחד עכשיו כל הדברים האלה.

אבישי ברוורמן: אני יוצא, אתם יכולים לשבת פה.

אבישי ברוורמן: אני נותן לכם חמש דקות.

אבישי ברוורמן: אני חוזר בעשרים ל-.

אבישי ברוורמן: בואו נסגור את העניין.

אבישי ברוורמן: תודה.

<רועי ברית: אוקיי, בסדר.

אבישי ברוורמן: רבותי, אני מתכונן לעשות כך – לרשום את הנוסח שאתם הגעתם, את העקרונות שאתם הגעתם בשבע הדקות המשותפות שהיו לכם, ואז אני אצביע ואני אאשר את זה.

אבישי ברוורמן: אבל במידה שעכשיו בהמשך התהליך החשיבתי והתייעצותי בין כולכם תראו שיש כאן עוד טעם לפגם ושיש דברים שצריכים לשנות, אני בעצמי אגיש רביזיה כדי לקיים עוד דיון ולשנות את זה.

<לאה ורון: זאת אומרת, הוועדה לא תודיע על אישור צו התקשורת בזק ושידורים (פטור מאישור סוג לציוד קצה קווי) עד ל-15 ביולי.

<לאה ורון: במהלך השבועיים אתם תבחנו את הנוסח שאישר היושב ראש והוא ישקול אם להגיש בקשה לדיון מחדש.

<רועי ברית: ההצעה מקובלת.

אבישי ברוורמן: אנחנו עושים את זה במיוחד יום אחרי יום הבסטיליה, אחרי ה- 14 ביולי, ואז אתם יוצאים לחופש.

<אילן כהן: דבר מאוד עקרוני שחסר פה - יש פה שתי מעבדות, אני מייצג גם מעבדה נוספת שמכירה בנו בישראל, שהן מאושרות לבדיקה לתקנים האלה.

<אילן כהן: אומנם היינו בקטגוריה הקודמת, אבל בדיקה במעבדות ישראליות צריכה להתקבל וזה חסר פה.

אבישי ברוורמן: רועי, איך אתה פותר את זה?

<רועי ברית: אנחנו חושבים שהציוד שעומד בתקנים הוא פטור מכל הבדיקות.

אבישי ברוורמן: אתה יכול לציין את זה באיזושהי צורה ברורה?

<רועי ברית: אני לא בטוח שהבנתי מה ההערה.

<רועי ברית: הכוונה פה היא לפטור מבדיקות.

<אילן כהן: יש פה מיקוד במעבדות בודדות בחו"ל בעשייה שלכם, או שאתם בעצם פותחים לכל המעבדות שמאושרות לתקן?

<רועי ברית: אין פה התייחסות למעבדות.

<רועי ברית: כל ציוד שהוא עומד באחד מהתקנים שמפורט חזקה עליו שאפשר לייבא אותו בלי בדיקות.

אבישי ברוורמן: בסדר גמור.

<מנחם פארי: אבל את ה-FCC אתה מוציא.

<רועי ברית: כן.

אבישי ברוורמן: מצוין.

אבישי ברוורמן: עו"ד ברית, תקרא לי את הנוסח המסוכם שמקובל על מר לוי.

<איתי עצמון: מה העקרונות החדשים?

<רועי ברית: העקרונות הם שאם תקן מעודכן או מתוקן, כי זה קורה מעת לעת, תהיה תקופת ביניים של חמש שנים, או תקופה אחרת כפי שהמנהל יודיע עליה אם זה נניח של שלוש שנים או יותר, שבהן אפשר יהיה להמשיך לסחור בציוד.

<רועי ברית: זאת אומרת, עדיין תהיה קיימת החזקה שהציוד הוא תקין והוא פטור מכל הרגולציה הנוכחית של אישורי סוג.

<רועי ברית: בתום התקופה הזאת אפשר יהיה לסחור - - -

<לאה ורון: אתה מדבר על תקופת הביניים שלא תעלה על חמש שנים?

<רועי ברית: תקופת ביניים של חמש שנים ועוד תקופה אחרת - - -

אבישי ברוורמן: חמש שנים.

<קריאה: כן, שלא תעלה על חמש שנים.

<רועי ברית: כפי שהמנהל יורה עליה.

<איתי עצמון: ובחמש השנים האלה אי-אפשר להביא תיקון לצו, לתוספת לצו, לאישור הוועדה?

<לאה ורון: לכן, אמרתי שלא תעלה על.

אבישי ברוורמן: לא תעלה על, יכול להיות גם שנה.

<רועי ברית: זה לגבי בכלל הסחר בציוד.

<רועי ברית: לגבי התיקון של התוספת - אנחנו אכן נחזור לוועדה ונתקן את זה.

<איתי עצמון: אז מה המשמעות?

<איתי עצמון: לא הבנתי.

<לאה ורון: אז כן צריך עוד דיון.

<דפנה גלוק: לא, לא.

<דפנה גלוק: הוא מדבר בסיטואציה שבה יהיה - - -

<לאה ורון: אה, ב- - -, הבנתי.

<איתי עצמון: כלומר, שהתקן מתעדכן או שהמספר שלו מתעדכן?

<רועי ברית: העדכון – כדי שזה יהיה מידי, אנחנו נפרסם מודעה ברשומות.

<רועי ברית: אחר כך אנחנו נגיע לוועדה כדי לעגן את זה גם בתוך התוספת לצו.

אבישי ברוורמן: אוקיי.

<רועי ברית: בנוסף, תהיה תקופת ביניים שאפשר יהיה לסחור עדיין בציוד.

<איתי עצמון: משהו לא כל כך ברור לי.

<איתי עצמון: יש כאן רשימה של תקנים.

<איתי עצמון: אם התקן מתעדכן זה עדיין אותו תקן.

<איתי עצמון: אתם מתכוונים לכך שהמספר שלו שונה?

<איתי עצמון: שמה?

אבישי ברוורמן: הוורסיה של התקן.

אבישי ברוורמן: איך קוראים לזה בלשון המשפט?

אבישי ברוורמן: גרסה של התקן?

<עוזי לוי: גרסה, כן.

אבישי ברוורמן: תקן וגרסתו.

<מנחם פארי: פרסום של התקן.

אבישי ברוורמן: גרסה ופרסום, עדכונו מעת לעת.

<איתי עצמון: אם אנחנו מדברים על אותו תקן שכתוב כאן ופשוט מעדכנים אותו, עורכים בו כל מיני שינויים, למה אנחנו צריכים לכתוב את זה כאן?

<איתי עצמון: זה מה שאני שואל.

<איתי עצמון: אני חשבתי שאנחנו מדברים על סיטואציה אחרת שבה תקן, למשל, שסימולו הוא ETSI, או אני לא יודע מה, מוחלף כרגע בתקן בשם אחר, ואז לכאורה צריך להביא את התיקון לצו, את התוספת לצו, לאישור ועדת הכלכלה ואנחנו בעצם מנסים להימנע מהצורך הזה.

אבישי ברוורמן: מר לוי, אני רוצה שתבהיר ואז אני חייב לסכם ולסגור.

<עוזי לוי: ייתכנו גם מקרים כאלה.

<עוזי לוי: אותו תקן נשאר אותו דבר אבל מוסיפים לו תכונות מסוימות.

<עוזי לוי: לדוגמה, כל הנושא של תקשורת דרך האינטרנט היא עוברת כל פעם ציוד קצה אחר.

<עוזי לוי: פעם זה היה ADSL, עכשיו זה VDSL, XDSL, וכו' וכו'.

<עוזי לוי: כל אחד מהם זה שיפור של משהו קודם שהיה שמקבל גרסה חדשה של זה.

<עוזי לוי: אבל יכול להיות משהו שנניח גם שציוד מסוים יוצא כבר ואז מכינים תקן חדש לגמרי.

<עוזי לוי: הורגים את הקודם.

<איתי עצמון: את הסיטואציה הזו אני יותר מצליח להבין, את הסיטואציה הראשונה פחות.

<עוזי לוי: ייתכנו גם דברים כאלה וגם דברים כאלה.

<עוזי לוי: שיפור של תקן קודם שמוסיף, נניח, במהירויות יותר גבוהות, בתקשורת נתונים נניח, או שנניח מחר יחליטו שאין יותר מערכות אנלוגיות - נניח.

<עוזי לוי: אז יבנו מערכת תקינה חדשה שכולה דיגיטלית ואז זה תקן חדש לגמרי.

אבישי ברוורמן: אני חייב לסגור.

אבישי ברוורמן: איך אני סוגר?

אבישי ברוורמן: המלצתך.

<איתי עצמון: אדוני, אני מציע שבכל זאת המשרד יביא נוסח מתוקן לישיבה הבאה.

<לאה ורון: כן, על אף כל הרצון והניסיונות.

אבישי ברוורמן: אז אני לא יכול עם הרצון הטוב.

<רועי ברית: - - - נוכל להגיע להסכמה וככל שאין הסכמה אז תהיה רביזיה?

אבישי ברוורמן: אם היועץ המשפטי שלי לא מבין אז אני לא יכול להצביע על זה.

אבישי ברוורמן: כי אני מצפה תמיד שהיועץ המשפטי של הוועדה – אם הוא לא מבין את הדברים האלה אז יש פה איזושהי בעיה.

<רועי ברית: איתי, מה מפריע לך?

<איתי עצמון: אני לא מבין את המנגנון.

<איתי עצמון: המנגנון מדבר על כמה סיטואציות.

<איתי עצמון: הוא מדבר על כך שתקן מסוים שקבוע בתוספת כרגע מתוקן במדינת המקור שבה הוא נכתב.

<רועי ברית: הארגון.

<איתי עצמון: כן.

<איתי עצמון: ואז במקרה הזה אתם רוצים להוציא איזושהי הודעה ש- - -

<רועי ברית: נניח ותקן הוחלף מגרסה 2.0 ל-2.1.

<איתי עצמון: אתה מדבר על כך שהסימול של התקן הזה השתנה?

אבישי ברוורמן: - - - הגרסה – הוא אמר את זה כבר.

<דפנה גלוק: הגרסה בתקן השתנתה.

<דפנה גלוק: בתוספת יש את מספר הגרסה, נכון?

<עוזי לוי: כן, ודאי.

<דפנה גלוק: לכן, יש שינוי בתוספת - זו הכוונה.

אבישי ברוורמן: בסדר.

אבישי ברוורמן: אם כך אז אפשר לאשר את זה.

<איתי עצמון: מה העקרונות?

<רועי ברית: שוב, העקרונות שאמרנו קודם.

<רועי ברית: אם יש רק שינוי של גרסה של התקן והוא מתעדכן ויש גם שינוי כלשהו, אם זה של הפסיק של השם שלו, אז יש הודעה ברשומות.

<איתי עצמון: אם בוטל תקן?

<רועי ברית: אם בוטל תקן או אנחנו רוצים להוסיף תקן חדש אנחנו פונים לוועדה.

אבישי ברוורמן: בסדר, אוקיי.

<לאה ורון: שיעבירו אליך את הנוסח.

<לאה ורון: אתה תבדוק אם הנוסח מקובל על מה שיושב-ראש הוועדה מוכן לאשר.

<לאה ורון: אם זה לא יהיה מקובל וזה לא יהיה על דעתך נחזור - - -

<רועי ברית: אם אתה מעוניין לקצוב בזמן שנפנה לוועדה תוך פרק זמן מסוים או ש - - -

אבישי ברוורמן: מה שאני אומר זה כך, את הרוח של הדברים אנחנו מקבלים.

אבישי ברוורמן: מכיוון שאני רוצה לגמור את זה אבל נותן לכם את מה שאמרתי - - -

<לאה ורון: אבל רגע, אדוני היושב-ראש.

<לאה ורון: לא כל כך ברור למה הכוונה ב-5(ג).

<רועי ברית: הכוונה היא שאנחנו נפנה לוועדה, השר יפנה לוועדה בצורה מסודרת ויבקש לתקן את התוספת.

אבישי ברוורמן: אוקיי.

אבישי ברוורמן: בסדר?

<איתי עצמון: אבל בסעיף קטן (א) הסיפה מתבטלת?

<רועי ברית: הסיפה תשתנה שזה יהיה ברור שהתקן החדש או המתוקן יהיה בלעדי רק בתום תקופת הביניים.

<רועי ברית: כן.

<איתי עצמון: ובכל מקרה ההודעה תפורסם הן ברשומות והן באתר משרד התקשורת.

<רועי ברית: כן.

<רועי ברית: אם זה מתפרסם באתר הרשומות אני לא יודע אם צריך באתר המשרד.

<קריאות: זה רצוי שיהיה באתר.

אבישי ברוורמן: רצוי ויהיה.

אבישי ברוורמן: בעד סעיף 5 – פה אחד

אבישי ברוורמן: רבותי, אם כך, אני מאשר גם את סעיף 5.

אבישי ברוורמן: אני נותן לכם עד ה-15 ביולי לכל הדברים, כולל לאיתי עצמון, לשבת ביחד.

<לאה ורון: לא, שהם יעבירו את הנוסח שהוא יבדוק.

אבישי ברוורמן: את הנוסח.

אבישי ברוורמן: הוא בודק את כל הדברים.

אבישי ברוורמן: אם יש - - -

<רועי ברית: לגבי התוספת – אנחנו לא צריכים להצביע?

<איתי עצמון: הוועדה מעיינת בתוספת.

אבישי ברוורמן: אני מאשר את סעיף 5 עם כל העקרונות שנאמרו כאן.

אבישי ברוורמן: אתם מעבירים לנו גרסה - - -

<לאה ורון: רגע, אדוני היושב-ראש.

<לאה ורון: עכשיו אנחנו עוברים לתוספת.

<רועי ברית: על התוספת אני חושב שגם צריכים להצביע.

<לאה ורון: נכון, נכון.

<לאה ורון: אתה צודק שהיושב-ראש צריך להצביע גם על התוספת.

<איתי עצמון: אבל אין חובה לקרוא את כל התוספת.

אבישי ברוורמן: אני רק לא קורא את התוספת, הסתכלנו עליה.

אבישי ברוורמן: אני מצביע, ראיתי אותה.

אבישי ברוורמן: בעד התוספת – פה אחד

אבישי ברוורמן: אני מאשר את התוספת.

<איתי עצמון: מדובר ברשימה של תקנים, נכון?

<רועי ברית: כן.

אבישי ברוורמן: לכן, עד ה-15 ביולי אתם כבר תגישו במהירות עכשיו את הנוסח לעו"ד עצמון.

אבישי ברוורמן: אם בתקופה הזאת גם מר פארי, אילן כהן, או הגברת כהן מבזק, כל מי שיש לו הערות עוד, תדונו איתם.

אבישי ברוורמן: אם יהיה צורך, אני אביא לשינויים הנדרשים.

אבישי ברוורמן: אם לא - זה נשאר כך.

<רועי ברית: מקובל, בהחלט.

אבישי ברוורמן: ולכן, אני בזה מסכם ומודיע שהוועדה הסדירה היום עזרה נוספת לצרכן הישראלי, הסרת חלק מחסמי הייבוא והמסחר לקידום התחרות, הקלה על יבואנים, בפרט על יבואנים קטנים וחדשים, לציוד הקצה כגון: מכשירי טלפון סטנדרטיים, פקס, מודם וכו' וכו'.

<מנחם פארי: אפשר להוסיף מילה?

<מנחם פארי: יצרנים גם.

אבישי ברוורמן: ויצרנים.

אבישי ברוורמן: תודה.